Место уводног чланка
Душан Срезојевић 

Место уводног чланка

Прохујала је историја цела; 

Страшних и кобних,  у  бескрајном реду, 

Милијардама језивих опела 

Печатило јс вечну људску беду;

Прохујало је шездесет векова, 

Безбројна за безбројним коленима; — 

А још (о стиде),  тужан к'о дах  снова, 

пишти Дух  Људски  међу оковнма!

Чујем урлике пудљиве и ропске 

Врх силних срамно погрбљених леђа; 

Видим фигуре бедне, препотопске, 

И гнусно A v e C a e s a r понос вређа!

Хуји језиво муљоносна река;

Трули дух, блатњав,  скапавају мисли!

О с в а ј а  ужас,  мртав,  и без  лека ...

О, јада што  су Човека притисли!

Жалосно наше доба! Жељно мира, 

Нек ти га буде! Топлог,  к'о што  треба! 

Овце требају,  збиља,  свог пастира, 

И добру руку инструмента  неба.

Ал' упамтите,  о чувари срама! 

Једнога дана (који доћи мора) 

Поцепаће се ова страшна тама, 

И са духова попадаће кора!

Колено једно високо и зрачно 

Повешће  борбу да уздрхте  мора. 

Падаће редом све ниско и мрачно, 

Чупано као бесном  буром  гора.

И савест овог крепког покољења 

Мучити неће успомене јетке,

Сем једна  тешка као терет стења, 

Да је мумије имало за претке.

Напомене 

Уместо уводног чланка. — Борба, 1911, П, 3, 7. (4-) Вал. 1911, I, 1, 2.

Извори 

 ЗЛАТНИ ДАСИ. — Светлост, Крагујевац, 1975.

Душан Срезојевић